CELEX: 32016R2022
Language: hu
Date: 2016-07-14 00:00:00
Title: A Bizottság (EU) 2016/2022 felhatalmazáson alapuló rendelete (2016. július 14.) a 600/2014/EU európai parlamenti és tanácsi rendeletnek a harmadik országbeli vállalkozások bejegyzéséhez szükséges információkra, és az ügyfeleknek nyújtandó információk formátumára vonatkozó szabályozástechnikai standardok tekintetében történő kiegészítéséről (EGT-vonatkozású szöveg )

19.11.2016   
            
            
               HU
            
            
               Az Európai Unió Hivatalos Lapja
            
            
               L 313/11
            
         A BIZOTTSÁG (EU) 2016/2022 FELHATALMAZÁSON ALAPULÓ RENDELETE
   (2016. július 14.)
   a 600/2014/EU európai parlamenti és tanácsi rendeletnek a harmadik országbeli vállalkozások bejegyzéséhez szükséges információkra, és az ügyfeleknek nyújtandó információk formátumára vonatkozó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre (1) és különösen annak 46. cikke (7) bekezdésére,
   mivel:
   
               (1)
            
            
               A 600/2014/EU rendelet meghatározza azon, az Unióban tevékenykedő harmadik országbeli vállalkozások kezelésének harmonizált keretét, amelyek jogosult szerződő feleknek és szakmai ügyfeleknek biztosítanak befektetési szolgáltatásokat és végeznek tevékenységeket.
            
         
               (2)
            
            
               A harmadik országbeli vállalkozásokkal kapcsolatos egységes követelmények megállapítása, valamint az egész Unióban történő szolgáltatásnyújtás lehetőségének kihasználása érdekében helyénvaló meghatározni azt az információt, amelyet a befektetési szolgáltatások vagy befektetési tevékenységek egész Unióban történő nyújtását, illetve végzését kérelmező harmadik országbeli vállalkozásnak kell az Európai Értékpapírpiaci Hatóság (ESMA) rendelkezésére bocsátania, valamint a 600/2014/EU rendelet 46. cikkének (5) bekezdésében említettek szerinti ügyfeleknek nyújtandó információ formátumát.
            
         
               (3)
            
            
               Annak érdekében, hogy az ESMA helyesen tudja azonosítani és bejegyezni a harmadik országbeli vállalkozásokat, az ESMA rendelkezésére kell bocsátani azok elérhetőségét, nemzeti és nemzetközi azonosító kódjaikat, valamint az arra vonatkozó engedélyük igazolását, hogy befektetési szolgáltatásokat nyújtsanak abban az országban, ahol a vállalkozás letelepedett.
            
         
               (4)
            
            
               Figyelmet kell fordítani a harmadik országbeli vállalkozások által az ügyfeleknek történő információnyújtáshoz használt nyelvre és megjelenítésre, annak biztosítása érdekében, hogy az információ érthető és világos legyen.
            
         
               (5)
            
            
               E rendelet alkalmazását el kell halasztani, és össze kell hangolni a 600/2014/EU rendelet alkalmazásának kezdeti időpontjával.
            
         
               (6)
            
            
               Ez a rendelet az ESMA által a Bizottságnak benyújtott szabályozástechnikai standardtervezeten alapul.
            
         
               (7)
            
            
               Az ESMA nyilvános konzultációt folytatott az e rendelet alapját képező szabályozástechnikai standardtervezetekről, elemezte az ezekkel összefüggésben felmerülő, esetleges költségeket és hasznot, és kikérte az 1095/2010/EU európai parlamenti és tanácsi rendelet (2) 37. cikke alapján létrehozott Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   A bejegyzéshez szükséges információk
   A befektetési szolgáltatások vagy befektetési tevékenységek egész Unióban való nyújtását, illetve végzését kérelmező harmadik országbeli vállalkozásnak a 600/2014/EU rendelet 46. cikke (4) bekezdésének második albekezdése szerint a következő információkat kell benyújtania az ESMA-hoz:
   
               a)
            
            
               a vállalkozás teljes neve, beleértve a hivatalos nevét, és a vállalkozás által használandó minden más kereskedelmi nevet;
            
         
               b)
            
            
               a vállalkozás elérhetőségei, beleértve a központi ügyviteli helyének címét, telefonszámát és e-mail címét;
            
         
               c)
            
            
               a kérelemért felelős személy elérhetőségei, beleértve telefonszámát és e-mail címét;
            
         
               d)
            
            
               weboldal, adott esetben;
            
         
               e)
            
            
               a vállalkozás nemzeti azonosító száma, ha van;
            
         
               f)
            
            
               a vállalkozás jogalany-azonosítója (LEI), ha van;
            
         
               g)
            
            
               a vállalkozás vállalatazonosító kódja (BIC), ha van;
            
         
               h)
            
            
               a harmadik ország azon illetékes hatóságának neve és címe, amely a vállalkozás felügyeletéért felelős; amennyiben egynél több hatóság felel a felügyeletért, az illetékesség vonatkozó területeit meg kell adni;
            
         
               i)
            
            
               link a harmadik ország minden egyes illetékes hatóságának nyilvántartásához, adott esetben;
            
         
               j)
            
            
               információ arról, hogy milyen befektetési szolgáltatások, tevékenységek és kiegészítő szolgáltatások nyújtására rendelkezik engedéllyel abban az országban, ahol a vállalkozás letelepedett;
            
         
               k)
            
            
               az Unióban nyújtandó befektetési szolgáltatások és végzendő befektetési tevékenységek, a kiegészítő szolgáltatásokkal együtt.
            
         2. cikk
   Az információk benyújtására vonatkozó követelmények
   (1)   A harmadik országbeli vállalkozás 30 napon belül tájékoztatja az ESMA-t az 1. cikk a)–g), j) és k) pontja alapján rendelkezésre bocsátott információ bármely változásáról.
   (2)   Az 1. cikk j) pontja alapján az ESMA-nak nyújtandó információt a harmadik ország illetékes hatósága által kibocsátott írásbeli nyilatkozattal kell rendelkezésre bocsátani.
   (3)   Az 1. cikk alapján az ESMA-nak nyújtandó információt angolul, a latin ábécé használatával kell megadni. Az 1. cikk alapján, valamint e cikk (2) bekezdése alapján az ESMA rendelkezésére bocsátott kísérő dokumentumokat angolul kell benyújtani, vagy ha azok más nyelven íródtak, hitelesített angol fordítást is kell hozzájuk mellékelni.
   3. cikk
   Az unióbeli ügyféltípusokra vonatkozó információk
   (1)   A harmadik országbeli vállalkozásnak a 600/2014/EU rendelet 46. cikkének (5) bekezdésében említett információkat tartós adathordozón kell az ügyfelek rendelkezésére bocsátania.
   (2)   A 600/2014/EU rendelet 46. cikke (5) bekezdésében említett információ:
   
               a)
            
            
               megadása angolul, vagy azon tagállam hivatalos nyelvén vagy hivatalos nyelvei egyikén történik, amelyben a szolgáltatást nyújtani tervezik;
            
         
               b)
            
            
               könnyen olvasható megjelenítéssel és elrendezéssel, olvasható méretű karakterek használatával készül;
            
         
               c)
            
            
               az információ érthetőségét esetleg csökkentő színek használatától mentes.
            
         4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet a 600/2014/EU rendelet 55. cikkének második bekezdésében szereplő dátumtól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 173., 2014.6.12., 84. o.
   
   
      (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.)